424 Herff St, Boerne, TX 78006 | MLS 1419030 | Listing Information | San Antonio Real Estate-SABOR-San Antonio Board Of Realtors®
424 Herff St, Boerne TX, 78006 (Residential)
Description for 424 Herff St Boerne, TX 78006
Tax/Property ID: 1536500001301
I am interested in 424 Herff St, Boerne, TX 78006. Twee vuurwaens … kan Volkswagen die BMW klop? | Maroela Media
Die BMW X2 M35i en VW Golf R. (Foto’s: Verskaf)
BMW was nog altyd sinoniem met bestuurderskarre. Lekker sportiewe rygoed wat kán. Volkswagen, aan die ander kant, is meer sinoniem met gesinsbuksies. Die Jetta spring dadelik in my kop, én die Golfie. Hoe is dit nou dat die twee vervaardigers hier teen mekaar te staan kan kom? Maklik. BMW is al vir dekades in dié segment – maar nou is daar ŉ rateltaai teenstander van VW in die vorm van die Golf R. Om die Golf R te probeer verpak, vergelyk ek hom met BMW se X2 M35i. Kom ons kyk.
Punt 5/5 Volkswagen Golf R
Albei voertuie se ontwerp is vir my fantasties. BMW se X2 is aspris meer modern as sy X1-boetie – vir dié wat nie nét ŉ ryding soek nie, maar iets unieks. Ek is egter meer in die kamp van die Golf R. Ietwat konserwatief – met ŉ atoombom onder die kap.
Die BMW X2 M35i. (Foto: Verskaf)
Albei voertuie se binneruim is van uiters puik gehalte. Dit is Duitse gehalte op sy beste. Die BMW het wel meer opsies beskikbaar in terme van watse kleur leer ŉ mens kan kies – maar die Golf R se uitleg is vir my perfek. Albei voertuie het sitplek vir vyf en ŉ redelike kattebak vir ŉ luikrug.
Enjin, ratkas & dryfstelsel
Punt 4/5 Volkswagen Golf R
Dít is ŉ swaar een vir my. Die X2 is oorspronklik gebore as ŉ sportnutsvoertuig of kruismodel. Dit is nie ŉ warm buksie se natuurlike habitat nie. Die Golf R aan die ander kant is ŉ warm luikrug wat by die bestes kers kan vashou. Die BMW se 2.0-viersilinderturbopetrolenjin is lekker sterk, en die omwentelinge trek lekker. Die agtspoed-sportoutoratkas is ŉ wringkragomsitter-tipe outo. Die dubbelkoppelaarratkas in die Golf R is verreweg beter as dit kom by jaag. Só ook is VW se 2.0-viersilinderturbopetrol nou opgedraai na 228 kW, mét ŉ Akrapovic-uitlaatpyp. Albei voertuie het vierwielaandrywing.
Ritgehalte, padhouvermoë en veiligheid
Puntetotaal 4/5 Volkswagen Golf R
Volkswagen het al met die hulp van Audi en Quattro hul vierwielaandrywingstelsel baie beter baasgeraak as BMW, veral as ŉ mens hard ry en die voertuig wil laat rondbeweeg in sy sport-rymodus. Albei voertuie het puik padhouvermoë, maar die Golf R is ŉ raps voor. Die Golf R se ritgehalte is heelwat beter as die BMW sŉ … maar dis te wagte omdat die BMW op 20”-wiele ry. Die VW het sewe lugsakke teenoor die BMW se ses – en verder het albei elke denkbare veiligheidstelsel. ŉ Mens kan op albei voertuie aanpasbare spoedbeheer spesifiseer met kruisverkeer-waarskuwing. Uit ŉ veiligheidstandpunt is die twee eweknieë.
Puntetotaal 18/20 Volkswagen Golf R
Die Golf R is vir my die vinnigste warm luikrug daar buite op werklike paaie en waar toestande nie ideaal is nie. Já, op ŉ baan sal ander hom pak gee, maar waar die meeste eienaars tyd deurbring, kan ek nie ŉ vinniger luikrug sien nie. Die BMW is ŉ M35i … Daai M het altyd beteken dit is die beste van die beste. As ŉ mens die X2 M35i vra om te speel, dan kort hy hier en daar net ŉ bietjie – en dit wys in sy puntetotaal. Dit is ook fantasties dat die Golf R amper R200 000 goedkoper is. Vat R100 000 vir ekstras, en die ander R100 000 vir bande en brandstof.
Die twee vergelyk só:
Enjin 2.0-vier­silinder­turbo­petrol 2.0-vier­silinder­turbo­petrol
Krag 225 kW/450 Nm 228 kW/400 Nm
Ratkas 8-spoed­wring­krag­omsitter 7-spoed­dubbel­koppelaar
Brandstof­verbruik 7.4 ℓ/100 km 7.2 ℓ/100 km
0–100 km/h 4.9 sek 4.6 sek
Topspoed 241 km/h 250 km/h (beperk)
Diensplan & waarborg 2 jaar/onbeperkte km- waarborg
5 jaar/100 000 km- omvattende instand­houdings­plan 3 jaar/120 000 km-waarborg
Prys R899 374 R708 900
Mercedes-AMG A35 4-Matic
Enjin 2.0-vier­silinder­turbo­petrol 2.0-vier­silinder­turbo­petrol 2.0-vier­silinder­turbo­petrol 2.0-vier­silinder­turbo­petrol 2.0-vier­silinder­turbo­petrol 1.8-vier­silinder­turbo­petrol
Krag 228 kW/400 Nm 225 kW/450 Nm 228 kW/400 Nm 202 kW/353 Nm 225 kW/400 Nm 205 kW/390 Nm
Ratkas 7-spoed – dubbel-koppelaar 8-spoed – wringkrag-omsitter 6-spoed – handrat 6-spoed – handrat 7-spoed – dubbel-koppelaar 6-spoed – handrat
Brandstof-verbruik 6.5 ℓ/100 km 7.5 ℓ/100 km 8.4 ℓ/100 km 8.5 ℓ/100 km 7.4 ℓ/100 km 7.2 ℓ/100 km
0–100 km/h 4.6 sek 4.8 sek 5.8 sek 6.1 sek 4.7 sek 5.8 sek
Topspoed 250 km/h beperk 250 km/h beperk 272 km/h 250 km/h 250 km/h beperk 255 km/h
Diensplan & waarborg 1 jaar/ onbeperkte km-waarborg
5 jaar/ 100 000 km- omvattende instand-houdingsplan 2 jaar/ onbeperkte km-waarborg
5 jaar/ 100 000 km- omvattende instand-houdingsplan 5 jaar/ 200 000 km-waarborg
5 jaar/ 90 000 km- diensplan 5 jaar/ 150 000 km-voertuig-waarborg
7 jaar/ 200 000 km-dryfstelsel-waarborg
5 jaar/ 75 000 km-diensplan 2 jaar/ onbeperkte km-waarborg
5 jaar/ 100 000 km- omvattende instand-houdingsplan 5 jaar/ 150 000 km-waarborg
5 jaar/ 90 000 km-diensplan
Prys R724 189 R773 788 R741 900 R679 900 R815 000 R614 900
Ál die mededingers is verskriklik indrukwekkend. Wat deesdae uit ŉ 2.0-viersilinder kan kom, is fantasties. Ek moet nog van hulle ry, maar sover is die Golf R en die Honda Civic Type R my keuses. Indien jy in dié mark is, het jy waarskynlik ŉ gunsteling en ŉ lojaliteit teenoor ŉ handelsmerk, maar gaan toetsbestuur beslis almal, veral die Golf R met sy nuwe vastrapbeheer-programmering.
Die BMW X2 M35i:
Die Volkswagen Golf R:
Die motorfietsbedryf is oop vir sake
Moes die Mercedes A45S AMG nie ook hierby gewees het nie?? Dan is die Golf maar steeds “lig” in die broek vir ‘n 2 liter…
In vandag se omstandighede waar ons in ‘n staat woon wat ‘n R700miljard te kort op sy begroting het, met ‘n 50% werkloosheid en baie sake ondernemeings wat toegemaak het, n nuwe motor mark wat in April tot 2% gedaal het teenoor wat dit ‘n jaar gelede was, vind ek dit onverklaarbaar dat voertuie wat ‘n driekwart miljoen Rand of meer kos opgehemel word as iets wat aanbeveel word. Ons het nie vinniger, meer tegnologies gevorderde, vierwiel aangedrewe motor met agtspoed ratkaste en allerhande foefies wat jou nog 0.2 sekondes vinniger om ‘n draai kan laat snel en drie maal… Lees meer »